PRAVO NA PRISTUP INFORMACIJAMA- OPĆENITO

 Pravo na pristup informacijama je temeljno ljudsko pravo koje se štiti Ustavom Republike Hrvatske, Europskom konvencijom o ljudskim pravima i slobodama, Konvencijom o pristupu informacijama, međunarodnim ugovorima i Zakonom o pravu na pristup informacijama („Narodne novine“, broj 25/13.). Cilj Zakona o pravu na pristup informacijama je omogućiti i osigurati ostvarivanje Ustavom Republike Hrvatske zajamčenog prava na pristup informacijama, kao i na ponovnu uporabu informacija fizičkim i pravnim osobama putem otvorenosti i javnosti djelovanja tijela javne vlasti. Pravo na pristup informacijama temelji se na načelima javnosti, slobodnog pristupa uz ograničenja propisana zakonom, načelima pravodobnosti, potpunosti i točnosti informacije, načelu jednakosti i načelu raspolaganja informacijom. Zakon o pravu na pristup informacijama daje svim domaćim i stranim fizičkim i pravnim osobama, na jednak način i pod jednakim uvjetima pravo na pristup informacijama. Pravo na pristup informaciji i ponovnu uporabu informacije ostvaruje se podnošenjem zahtjeva tijelu javne vlasti. Tijelo javne vlasti će odlučiti o zahtjevu za pristup informaciji i ponovnu uporabu informacije najkasnije u roku od 15 dana od dana podnošenja urednog zahtjeva.

 Osnovna škola Pujanki javnost informira putem službene web stranice dokumentima i informacijama koje posjeduje i koji su javno dostupni u elektroničkom obliku i moguće im je pristupiti bez upućivanja posebnog zahtjeva, a pristup svim ostalim informacijama i dokumentima ostvaruje se podnošenjem usmenog ili pisanog zahtjeva.

 Pravo na pristup informacijama i ponovnu uporabu informacija ostvaruje se podnošenjem zahtjeva službeniku za informiranje Osnovne škole Pujanki na sljedeće moguće načine:

1. putem telefona na broj: 021 377 104,

2. elektroničkom poštom službeniku za informiranje – jelena.maras@skole.hr na obrascu Zahtjev za pristup informacijama/Zahtjev za ponovnu uporabu informacija

 3. poštom na adresu: Osnovna škola Pujanki, Tijardovićeva 30, 21000 Split na obrascu Zahtjev za pristup informacijama/Zahtjev za ponovnu uporabu informacija

4. osobno na adresu: Osnovna škola Pujanki, Tijardovićeva 30, 21000 Split na obrascu Zahtjev za pristup informacijama/Zahtjev za ponovnu uporabu informacija